**Ásványráró Község Képviselő-testülete**

**Ikt.sz.: 78-4/2017.**

**Jegyzőkönyv**

**nyílt testületi ülésről**

**Készült:** Ásványrárón, 2017. január 30-án megtartott nyílt Képviselő-testületi ülésről.

**Tartalma:**

**1/2017. (I. 30.) határozat** a napirendi pontok elfogadásáról

**2/2017. (I. 30.) határozat** a 2017. évre vonatkozó munkaterv elfogadásáról

**3/2017. (I. 30.) határozat** Tatainé Popp Rita polgármester a döntéshozatalból történő kizárásának kérdéséről

**4/2017. (I. 30.) határozat** Tatainé Popp Rita polgármester illetményének és költségtérítésének megállapításáról

**5/2017. (I. 30.) határozat** Fazekas Alajos alpolgármester a döntéshozatalból történő kizárásának kérdéséről

**6/2017. (I. 30.) határozat** Fazekas Alajos alpolgármester illetményének és költségtérítésének megállapításáról

**7/2017. (I. 30.) határozat** Ásványráró Község Önkormányzatának 2017. évi költségvetése tervezetének a II. fordulóra történő továbbtárgyalásáról

**8/2017. (I. 30.) határozat** az Ásványráró Tündérkert Óvoda és Egységes Óvoda-bölcsödében nevelő és oktató munkát közvetlenül segítő munkakörben foglalkoztatott garantált bérminimumra jogosult közalkalmazottak illetményének 2017. január 1-jétől, munkáltatói döntés alapján 10 (7+3) százalékkal történő emeléséről

**9/2017. (I. 30.) határozat** az Önkormányzat 2016. évi beszámoló mérlegéből a 138.807 Ft összegű telekvásárlási kölcsönként nyilvántartott, háztartásoktól származó követelés, mint behajthatatlan tartozás elengedéséről

**10/2017. (I. 30.) határozat** ASP rendszerhez történő csatlakozásról

**11/2017. (I. 30.) határozat** a közösségi kisbusz külföldre történő igénybevételének engedélyezéséről

**Jegyzőkönyv**

**Készült:** Ásványrárón, 2017. január 30-án 17.00 órai kezdettel megtartott nyílt Képviselő-testületi ülésről.

**Jelen vannak:** A csatolt jelenléti ív szerint.

**Tatainé Popp Rita polgármester** köszönti a megjelenteket. Megállapítja, hogy a Képviselő-testület határozatképes, mivel 7 fő képviselőből 7 fő képviselő jelen van, és az ülést megnyitja.

**Tervezett napirendi pontok:**

1. A Képviselő-testület 2017. évi munkatervének elfogadása

2. Polgármester, alpolgármester illetményének és költségtérítésének megállapítása 2017. január 1-jei hatállyal

3. Az Önkormányzat 2017. évi költségvetésének megtárgyalása (I. forduló)

4. Önkormányzati ASP pályázat benyújtása

5. Egyebek

**Tatainé Popp Rita polgármester:** Van-e valakinek egyéb döntést igénylő javaslata? Jegyzőkönyv hitelesítő személyeknek javaslom Fazekas Alajos és Kovács Zoltán képviselőket.

Mivel egyéb hozzászólás, javaslat nem volt, a polgármester szavazásra teszi fel a napirendi pontokat és a hitelesítő képviselők személyét.

***…/2017. (...) határozati javaslat***

*Ásványráró Község Önkormányzat Képviselő-testülete úgy határozott, hogy a 2017. január 30-i nyílt testületi ülésen az alábbi napirendi pontok megtárgyalását elfogadja:*

*1. A Képviselő-testület 2017. évi munkatervének elfogadása*

*2. Polgármester, alpolgármester illetményének és költségtérítésének megállapítása 2017. január 1-jei hatállyal*

*3. Az Önkormányzat 2017. évi költségvetésének megtárgyalása (I. forduló)*

*4. Önkormányzati ASP pályázat benyújtása*

*5. Egyebek*

*Továbbá a Képviselő-testület jelen jegyzőkönyv hitelesítésére Fazekas Alajos és Kovács Zoltán képviselőket bízza meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 7 igen szavazattal – egyhangúlag – hozta meg határozatát:

**1/2017. (I. 30.) határozat**

Ásványráró Község Önkormányzat Képviselő-testülete úgy határozott, hogy a 2017. január 30-i nyílt testületi ülésen az alábbi napirendi pontok megtárgyalását elfogadja:

1. A Képviselő-testület 2017. évi munkatervének elfogadása

2. Polgármester, alpolgármester illetményének és költségtérítésének megállapítása 2017. január 1-jei hatállyal

3. Az Önkormányzat 2017. évi költségvetésének megtárgyalása (I. forduló)

4. Önkormányzati ASP pályázat benyújtása

5. Egyebek

Továbbá a Képviselő-testület jelen jegyzőkönyv hitelesítésére Fazekas Alajos és Kovács Zoltán képviselőket bízza meg.

**Felelős:** Tatainé Popp Rita polgármester

**Határidő:** Azonnal

**1. Napirendi pont**

**A Képviselő-testület 2017. évi munkatervének elfogadása**

***„E L Ő T E R J E S Z T É S***

*Az Önkormányzat 2017. évi munkatervének elfogadásához*

***Tisztelt Képviselő-testület!***

*A Képviselő-testület működésének alapja a munkaterv.*

*A polgármester a Képviselő-testület működéséhez munkatervet készít és terjeszt elő.*

*A Képviselő-testület szükség szerint – évente legalább 6 alkalommal – tart rendes ülést, közmeghallgatást évente egyszer.*

*A munkaterv tervezete döntően a kötelező jelleggel megtárgyalandó főnapirendeket, az évente visszatérő aktuális feladatokat tartalmazza.*

*A munkaterv tervezetéhez a Képviselő-testület javaslatait, véleményeit kérjük.*

*Kérem, hogy az előterjesztést megtárgyalni és határozatot hozni szíveskedjenek!*

***ÁSVÁNYRÁRÓ KÖZSÉG***

***KÉPVISELŐ-TESTÜLETÉNEK***

***MUNKATERVE***

***2017. évre***

***A Képviselő-testületi ülések ideje és javasolt napirendje***

***2017. I. félév***

***JANUÁR 30.***

*1.) A Képviselő-testület 2017. évi munkatervének összeállítása és elfogadása*

*Előadó: polgármester, jegyző*

*Határidő: 2017. január 31.*

*2.) Polgármester, alpolgármester illetményének és költségtérítésének megállapítása 2017. január 1-jei hatállyal*

*Előadó: jegyző*

*Határidő: 2017. január 31.*

*3.)**Az Önkormányzat 2017. évi költségvetési javaslatának megtárgyalása (I. forduló)*

*Előadó: polgármester, jegyző*

*Határidő: 2017. február 15.*

*4.) Önkormányzati ASP pályázat benyújtása*

*Előadó: polgármester, jegyző*

*Határidő: 2017. február 28.*

***február 14.***

*1.)**Az Önkormányzat 2017. évi költségvetési javaslatának elfogadása, költségvetési rendelet megalkotása*

*Előadó: polgármester, jegyző*

*Határidő: 2017. február 15.*

*2.)**Települési támogatás és az önkormányzat által nyújtott egyéb szociális ellátások helyi szabályairól szóló önkormányzati rendelet elfogadása*

*Előadó: jegyző*

*Előterjesztést véleményezi: Szociális és Ügyrendi Bizottság*

*Határidő: 2017. február 28.*

*3.) Az önkormányzat Szervezeti és Működési Szabályzatának felülvizsgálata és elfogadása*

*Előadó: polgármester, jegyző*

*Határidő: Azonnal*

*4.) A polgármester 2017. évi szabadságolási tervének jóváhagyása*

*Előadó: polgármester, jegyző*

*Határidő: 2017. február 28.*

***Előterjesztések leadási határideje: 2017. február 9.***

***március 29.***

*1.) 2017. évi közbeszerzési terv jóváhagyása*

*Előadó: polgármester*

*Határidő: 2017. március 31.*

*2.) Szociális és Ügyrendi Bizottság beszámolója a Szervezeti és Működési Szabályzatban meghatározott feladatainak végrehajtásáról*

*Előadó: Szociális Bizottság Elnöke*

*Határidő: 2017. március 31.*

***Előterjesztések leadási határideje: 2017. március 23.***

***április 26.***

*1.) Az önkormányzat 2016. évi költségvetési rendeletének módosítása*

*Előadó: polgármester, jegyző*

*Határidő: 2017. április 30.*

*2.) Az Önkormányzat 2016. évi zárszámadásának elfogadása*

*Előadó: polgármester, jegyző, gazdálkodási előadók*

*Határidő: 2017. április 30.*

*3.) A gyermekjóléti és gyermekvédelmi feladatok átfogó értékelése 2016. évről*

*Előadó: jegyző*

*Határidő: 2017. május 31.*

*4.) Kistérségi Gyermekjóléti és Családsegítő Szolgálat beszámolója 2016. évről*

*Előadó: Családsegítők*

*Határidő: 2017. május 31.*

*5.) Védőnői Szolgálat 2016. évi beszámolója*

*Előadó: Védőnő*

*Határidő: 2017. május 31.*

***Előterjesztések leadási határideje: 2017. április 20.***

***május 31.***

*1.) Közös Önkormányzati Hivatal beszámolója a 2016. évi munkájáról*

*Előadó: jegyző*

*Határidő: 2017. május 31.*

*2.) Ásványráró 2000 Kft. 2016. évi működéséről beszámoló*

*Előadó: Ügyvezető*

*Határidő: 2017. május 31.*

*3.) „Ásványráró Jövője” Kiemelten Közhasznú Közalapítvány 2016. évi működéséről beszámoló*

*Előadó: Kuratórium Elnöke*

*Határidő: 2017. május 31.*

*4.) Ásványrárói Önkéntes Tűzoltó és Polgárőr Egyesület 2016. évi munkájáról beszámoló*

*Előadó: Egyesület Elnöke*

*Határidő: 2017. május 31.*

*5.) Sportegyesület 2016. évi munkájáról beszámoló*

*Előadó: Egyesület Elnöke*

*Határidő: 2017. május 31.*

***Előterjesztések leadási határideje: 2017. május 25.***

***2017. II. félév***

***szeptember 13.***

*1.)**Az önkormányzat 2017. évi költségvetési rendeletének módosítása
Előadó: polgármester, jegyző*

*Határidő: 2017. szeptember 15.*

*2.)**Beszámoló az önkormányzat 2017. évi költségvetésének I. félévi teljesítéséről*

*Előadó: polgármester, jegyző*

*Határidő: 2017. szeptember 15.*

*3.) Tündérkert Óvoda 2016/2017-es tanévéről beszámoló*

*Előadó: intézményvezető*

*Határidő: 2017. szeptember 15.*

*4.)**BURSA Hungarica Felsőoktatási Önkormányzati ösztöndíjrendszerhez való csatlakozás*

*Előadó: polgármester*

*Határidő: 2017. szeptember 30.*

***Előterjesztések leadási határideje: 2017. szeptember 6.***

***OKTÓBER 26.***

*KÖZMEGHALLGATÁS*

***november 29.***

*1.) Az Önkormányzat 2017. évi költségvetési rendeletének módosítása*

*Előadó: polgármester, jegyző*

*Határidő: 2017. november 30.*

*2.) Beszámoló az önkormányzat 2017. évi III. negyedéves gazdálkodásáról*

*Előadó: polgármester, jegyző*

*Határidő: 2017. november 30.*

*3.) Az önkormányzat adó rendeleteinek felülvizsgálata*

*Előadó: jegyző*

*Határidő: 2017. november 30.*

***Előterjesztések leadási határideje: 2017. november 23.***

***Zárt ülésen:***

*1.) Bursa Hungarica ösztöndíj pályázat elbírálása*

*Előadó: polgármester*

*Ásványráró, 2017. január 25.*

 *Tatainé Popp Rita s.k.,*

 *polgármester”*

**Tatainé Popp Rita polgármester:** A munkaterv tervezete döntően a kötelező jelleggel megtárgyalandó főnapirendeket, az évente visszatérő aktuális feladatokat tartalmazza. Szükség szerint, de évente legalább 6 alkalommal tartunk rendes ülést, közmeghallgatást évente egyszer. A gyakorlatban ez több szokott lenni.

A munkaterv tervezetéhez van-e egyéb javaslat, vélemény?

Mivel kérdés, hozzászólás nem volt, Tatainé Popp Rita polgármester szavazásra teszi fel a következő határozati javaslatot:

***…../2017. (….) határozati javaslat***

*Ásványráró Község Önkormányzat Képviselő-testülete a 2017. évre vonatkozó munkatervét megtárgyalta és a mellékelt tartalommal elfogadja.*

***Felelős:*** *Tatainé Popp Rita polgármester*

***Határidő:*** *Folyamatos*

Ásványráró Önkormányzat Képviselő-testülete 7 igen szavazattal – egyhangúlag – hozta meg határozatát

**2/2017. (I. 30.) határozat**

Ásványráró Község Önkormányzat Képviselő-testülete a 2017. évre vonatkozó munkatervét megtárgyalta és a mellékelt tartalommal elfogadja.

 **Felelős:** Tatainé Popp Rita polgármester

 **Határidő:** Folyamatos

**2. Napirendi pont**

**Polgármester, alpolgármester illetményének és költségtérítésének megállapítása 2017. január 1-jei hatállyal**

***„ELŐTERJESZTÉS***

***Tárgy:*** *Polgármester, alpolgármester illetményének és költségtérítésének megállapítása 2017. január 1-jei hatállyal*

***Tisztelt Képviselő-testület!***

***I. Polgármester***

*A polgármester illetményének meghatározását a Magyarország helyi önkormányzatairól szóló 2011. évi CLXXXIX. törvény (Mötv.) 71. §-a szabályozza. A 2016. évi CLXXXV. törvény* ***2017. január 1-jei hatállyal módosította*** *ezt a §-t. A módosítást követően a 1501-2000 fő lakosságszámú települések polgármestere esetén az illetmény összege megegyezik az* ***államtitkár*** *alapilletményéből, illetménykiegészítéséből, vezetői illetménypótlékából álló illetmény 50 %-val.*

*A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 51. §-a szerint az államtitkár illetménye 997.170,‐ forint.*

*Az Mötv. 71. § (6) bekezdése szerint a főállású polgármester havonta az illetményének 15% ‐ában meghatározott összegű költségtérítésre jogosult.*

*Fentiek alapján Ásványráró község polgármestere havi 498.585 Ft forint összegű illetményre, és 74.788,‐ Ft összegű költségtérítésre jogosult.*

*A fenti jogszabály változás alapján kérem a T. Képviselő-testületet, hogy az alábbi határozati javaslatot szíveskedjen elfogadni!*

***Határozati javaslat***

***…/2017. (….) határozati javaslat***

*Ásványráró Község Önkormányzat Képviselő-testülete Tatainé Popp Rita főállású polgármester havi bruttó illetményét Magyarország helyi önkormányzatairól szóló 2011. évi CLXXXIX. törvény 71. § (4) bekezdése alapján, 498.585,- Ft összegben állapítja meg 2017. január 1. napjától.*

*Ásványráró Község Önkormányzat Képviselő-testülete Tatainé Popp Rita főállású polgármester részére a költségtérítés mértékét 74.788,‐ Ft/hó összegben állapítja meg 2017. január 1. hatállyal.*

***Felelős:*** *dr. Mátyus-Minkó Nikoletta jegyző*

***Határidő:*** *Azonnal*

***II. Alpolgármester***

*A társadalmi megbízatású alpolgármester tiszteletdíját a Mötv. 80. § (2) bekezdése alapján a Képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át.*

*A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, ami 249.293,- Ft.*

*A 2014. évi általános választást követően az alakuló ülésen az alpolgármester tiszteletdíja a polgármesteri tiszteletdíj 70 %-ban, 157.055 Ft/hó összegben került megállapításra, melyről Fazekas Alajos alpolgármester az alakuló ülésen lemondott.*

*A társadalmi megbízatású alpolgármester szintén jogosult a költségtérítésre, amely a Mötv. 80. § (3) bekezdése alapján a tiszteletdíjának 15%-a. Fazekas Alajos alpolgármester az alakuló ülésen a költségtérítéséről is lemondott.*

*Kérem a T. Képviselő-testületet, hogy az alpolgármester tiszteletdíjáról és költségtérítéséről határozni szíveskedjen!*

***Határozati javaslat***

***…/2017. (….) határozati javaslat***

*Ásványráró Község Önkormányzat Képviselő-testülete Fazekas Alajos alpolgármester tiszteletdíját az Mötv. 80. § (2) bekezdése alapján a társadalmi megbízatású polgármester tiszteletdíja 70 %-ában, azaz 174.505 Ft/hó bruttó összegben állapítja meg 2017. január 1. napjától.*

*Ásványráró Község Önkormányzat Képviselő-testülete Fazekas Alajos alpolgármester részére a költségtérítés mértékét 26.176 Ft/hó összegben állapítja meg.*

***Felelős:*** *Tatainé Popp Rita polgármester*

***Határidő:*** *Azonnal*

*Ásványráró, 2017. január 20.*

 *dr. Mátyus-Minkó Nikolett s.k.,*

 *jegyző”*

**Dr. Mátyus-Minkó Nikoletta jegyző:** A polgármester illetményét az önkormányzati törvény szabályozza, ami 2017. január 1-jével módosult. A módosítást követően a 1501-2000 fő lakosságszámú települések polgármestere esetén az illetmény összege megegyezik az államtitkár alapilletményéből, illetménykiegészítéséből, vezetői illetménypótlékából álló illetmény 50 %-val. Az államtitkár illetménye 997.170,‐ forint. A főállású polgármester havonta az illetményének 15% ‐ában meghatározott összegű költségtérítésre is jogosult.

Fenti szabályok alapján Ásványráró község polgármestere havi 498.585 Ft forint összegű illetményre, és 74.788,‐ Ft összegű költségtérítésre jogosult. Az illetmény és a költségtérítés mértékét a törvény határozza meg, de ennek ellenére a Képviselő-testületnek határozatban, összegszerűen meg kell állapítania azt.

**Tatainé Popp Rita polgármester:** Bejelentem személyes érintettségemet az illetmény és a költségtérítés megállapításával kapcsolatban, és kérem a testületet, hogy döntsön a kizárás kérdésében.

**Fazekas Alajos alpolgármester** szavazásra teszi fel a következő határozati javaslatot:

***…/2017. (…) határozati javaslat***

*Ásványráró Község Önkormányzat Képviselő-testülete úgy határozott, hogy Tatainé Popp Rita polgármestert az őt megillető illetmény és költségtérítés tekintetében történő szavazásból nem zárja ki.*

***Felelős:*** *Fazekas Alajos alpolgármester*

***Határidő:*** *Azonnal*

Ásványráró Község Képviselő-testülete 6 igen szavazattal hozta meg határozatát (érintett nem szavazott):

**3/2017. (I. 30.) határozat**

Ásványráró Község Önkormányzat Képviselő-testülete úgy határozott, hogy Tatainé Popp Rita polgármestert az őt megillető illetmény és költségtérítés tekintetében történő szavazásból nem zárja ki.

**Felelős:** Fazekas Alajos alpolgármester

**Határidő:** Azonnal

Az alpolgármester szavazásra teszi fel a polgármesteri illetményről és költségtérítésről szóló döntést az alábbi határozati javaslattal:

***…/2017. (….) határozati javaslat***

*Ásványráró Község Önkormányzat Képviselő-testülete Tatainé Popp Rita főállású polgármester havi bruttó illetményét Magyarország helyi önkormányzatairól szóló 2011. évi CLXXXIX. törvény 71. § (4) bekezdése alapján, 498.585,- Ft összegben állapítja meg 2017. január 1. napjától.*

*Ásványráró Község Önkormányzat Képviselő-testülete Tatainé Popp Rita főállású polgármester részére a költségtérítés mértékét 74.788,‐ Ft/hó összegben állapítja meg 2017. január 1. hatállyal.*

***Felelős:*** *dr. Mátyus-Minkó Nikoletta jegyző*

***Határidő:*** *Azonnal*

Ásványráró Község Képviselő-testülete 6 igen szavazattal – 1 tartózkodás mellett – hozta meg határozatát:

**4/2017. (I. 30.) határozat**

Ásványráró Község Önkormányzat Képviselő-testülete Tatainé Popp Rita főállású polgármester havi bruttó illetményét Magyarország helyi önkormányzatairól szóló 2011. évi CLXXXIX. törvény 71. § (4) bekezdése alapján, 498.585,- Ft összegben állapítja meg 2017. január 1. napjától.

Ásványráró Község Önkormányzat Képviselő-testülete Tatainé Popp Rita főállású polgármester részére a költségtérítés mértékét 74.788,‐ Ft/hó összegben állapítja meg 2017. január 1. hatállyal.

**Felelős:** dr. Mátyus-Minkó Nikoletta jegyző

**Határidő:** Azonnal

**Tatainé Popp Rita polgármester:** A 2014. évi általános választást követően az alpolgármester tiszteletdíja a polgármesteri tiszteletdíj 70 %-ban, 157.055 Ft/hó összegben került megállapításra, melyről az alpolgármester akkor lemondott. Én javaslom, hogy a továbbiakban is ez az összeg kerüljön megállapításra a részére.

**Fazekas Alajos alpolgármester:** Bejelentem személyes érintettségemet az illetmény és a költségtérítés megállapításával kapcsolatban, és kérem a testületet, hogy döntsön a kizárás kérdésében.

Tatainé Popp Rita polgármester szavazásra teszi fel a következő határozati javaslatot:

***…/2017. (…) határozati javaslat***

*Ásványráró Község Önkormányzat Képviselő-testülete úgy határozott, hogy Fazekas Alajos alpolgármestert az őt megillető illetmény és költségtérítés tekintetében történő szavazásból nem zárja ki.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal hozta meg határozatát (érintett nem szavazott):

**5/2017. (I. 30.) határozat**

Ásványráró Község Önkormányzat Képviselő-testülete úgy határozott, hogy Fazekas Alajos alpolgármestert az őt megillető illetmény és költségtérítés tekintetében történő szavazásból nem zárja ki.

**Felelős:** Tatainé Popp Rita polgármester

**Határidő:** Azonnal

Tatainé Popp Rita polgármester szavazásra teszi fel az alpolgármesteri illetményről és költségtérítésről szóló döntést az alábbi határozati javaslattal:

***…/2017. (….) határozati javaslat***

*Ásványráró Község Önkormányzat Képviselő-testülete Fazekas Alajos alpolgármester tiszteletdíját az Mötv. 80. § (2) bekezdése alapján a társadalmi megbízatású polgármester tiszteletdíja 70 %-ában, azaz 174.505 Ft/hó bruttó összegben állapítja meg 2017. január 1. napjától.*

*Ásványráró Község Önkormányzat Képviselő-testülete Fazekas Alajos alpolgármester részére a költségtérítés mértékét 26.176 Ft/hó összegben állapítja meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – 1 tartózkodás mellett – hozta meg határozatát:

**6/2017. (I. 30.) határozat**

Ásványráró Község Önkormányzat Képviselő-testülete Fazekas Alajos alpolgármester tiszteletdíját az Mötv. 80. § (2) bekezdése alapján a társadalmi megbízatású polgármester tiszteletdíja 70 %-ában, azaz 174.505 Ft/hó bruttó összegben állapítja meg 2017. január 1. napjától.

Ásványráró Község Önkormányzat Képviselő-testülete Fazekas Alajos alpolgármester részére a költségtérítés mértékét 26.176 Ft/hó összegben állapítja meg.

**Felelős:** Tatainé Popp Rita polgármester

**Határidő:** Azonnal

**Fazekas Alajos alpolgármester:** A megállapított alpolgármesteri tiszteletdíjamról és költségtérítésemről le kívánok mondani a Képviselő-testület előtt, melyet írásban is benyújtok.

**3. Napirendi pont**

**Az Önkormányzat 2017. évi költségvetésének megtárgyalása (I. forduló)**

**Tatainé Popp Rita polgármester:** A költségvetés több elemből áll össze. I. fordulóban javaslom most megtárgyalni. Hónap elején megkaptuk a finanszírozást, azzal már tudunk tervezni. A többi kiadást a tavalyi tényleges költésekből tervezzük. A védőnő tölti az 1 hónapos betegszabadságát. A helyettes védőnő 20 órában látja el a feladatát február 1-től. Az ő bére is úgy van betervezve. A közmunkásokat is ugyanúgy beterveztük egész évre, mint tavaly, reméljük, marad a 3 fő. Fejlesztés, amit javaslok, az útépítésnél a meglevő tervek kivitelezése, Nefelejcs, Bárduna utca kivitelezése, az van beépítve, plusz 3 utca tervezése. (Kossuth, Szabadság és a Szerszámgépgyár). A szakhatósági díjak még pluszba rá fognak kerülni. 5 milliót tettünk be a közvilágítás korszerűsítésre, mert a tavalyi évben nem valósult meg, hanem idén fog. A rendezési terv költségei is átcsúsztak idénre. A rendezvényekre is beterveztettem. Nagyjából így fog összeállni a 2017. évi költségvetés, lehet rajta gondolkodni.

Mivel egyéb kérdés és hozzászólás nem hangzott el, Tatainé Popp Rita polgármester szavazásra teszi fel a következő határozati javaslatot.

***…/2017. (...) határozati javaslat***

*Ásványráró Község Önkormányzat Képviselő-testülete úgy határozott, hogy Ásványráró Község Önkormányzatának 2017. évi költségvetésének tervezetét a II. fordulóra továbbtárgyalásra javasolja.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Önkormányzat Képviselő-testülete 7 igen szavazattal – egyhangúlag - fogadta el az alábbi határozatát:

**7/2017. (I. 30.) határozat**

Ásványráró Község Önkormányzat Képviselő-testülete úgy határozott, hogy Ásványráró Község Önkormányzatának 2017. évi költségvetésének tervezetét a II. fordulóra továbbtárgyalásra javasolja.

**Felelős:** Tatainé Popp Rita polgármester

**Határidő:** Azonnal

**Tatainé Popp Rita polgármester:** Kértem árajánlatot a focipálya mögötti területen lévő törmelék elszállítására. Nagyon veszélyes, rendezetlen és nem lehet ott a füvet lenyírni. Még a TSZ bontásából származik. Van egy mennyiség, ami alatt nem érdemes ide kihozni a gépet. Így a telephelyre kell beszállítani. 1.117.000 Ft-ról szól az ajánlat. A csibetelep mögött is van törmelék, arra 1.870.000 + ÁFA árajánlatot kaptam. Azt mondták, hogy a darálékot 3 km-en belül be is dolgozzák.

**Peredi László képviselő:** Azt nem érdemes eltenni arra, ha az erdészet a külterületi utakkal akar valamit csinálni és annak az alapjába?

**Kovács Zoltán képviselő:** Azt mindenképp darálni kell. És a daráló osztályoz is.

**Tatainé Popp Rita polgármester:** Vagy kérjünk máshonnan is árajánlatot? De ezt jó lenne mielőbb elintézni.

**Kovács Zoltán képviselő:** Nincs más.

**Nagy Zoltán képviselő:** Azon is kellene gondolkodni, hogy a buszoknak és a traktornak valami garázst kellene építeni, mert így nagyon nem jó, hogy a szabad ég alatt vannak, az időjárás viszontagságainak kitéve.

**Tatainé Popp Rita polgármester:** Igen, csak át kell gondolni, mit hova tegyünk.

**Peredi László képviselő:** A Győr-Moson-Sopron Megyei Katasztrófavédelmi Igazgatóság bennünket jelölt ki arra, hogy kiírnak 4 mentőszervezetben résztvevő ÖPTE-nek tűzoltószertár építésre pályázatot. Ha azon nyerünk, a tűzoltó szertárban lenne 2 busznak hely. Ha nem, akkor a tűzoltó szertár mellett van a régi tejcsarnok, amiből simán lehet 2 kisbusznak garázst kialakítani.

**Tatainé Pop Rita polgármester:** Másik téma:A dajkáknál van arra lehetőség, hogy megemeljük a bérüket, a kötelező alap felett 7 %-kal, vagy testületi határozattal, ami lehet 10 % is.

**Dr. Mátyus-Minkó Nikoletta jegyző:** A központi költségvetésről szóló törvény a 7%-ot meghaladó, munkáltatói döntésen alapuló illetményemelésnél száztíz százalékig biztosítja a fedezetet.

**Tatainé Popp Rita polgármester:** Ez a plusz 3 %, nagyjából évi 200 eFt-ot jelentene.

Mivel egyéb kérdés és hozzászólás nem hangzott el, Tatainé Popp Rita polgármester szavazásra teszi fel a következő határozati javaslatot:

***…./2017. (…) határozati javaslat***

*Ásványráró Község Önkormányzat Képviselő-testülete úgy határozott, hogy az önkormányzati fenntartású Ásványráró Tündérkert Óvoda és Egységes Óvoda-bölcsödében, a nevelő és oktató munkát közvetlenül segítő munkakörben foglalkoztatott garantált bérminimumra jogosult közalkalmazottak illetménye 2017. január 1-jétől, munkáltatói döntés alapján 10 (7+3) százalékkal emelkedjen.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 7 igen szavazattal – egyhangúlag – hozta meg határozatát:

**8/2017. (I. 30.) határozat**

Ásványráró Község Önkormányzat Képviselő-testülete úgy határozott, hogy az önkormányzati fenntartású Ásványráró Tündérkert Óvoda és Egységes Óvoda-bölcsödében, a nevelő és oktató munkát közvetlenül segítő munkakörben foglalkoztatott garantált bérminimumra jogosult közalkalmazottak illetménye 2017. január 1-jétől, munkáltatói döntés alapján 10 (7+3) százalékkal emelkedjen.

**Felelős:** Tatainé Popp Rita polgármester

**Határidő:** Azonnal

**Tatainé Popp Rita polgármester:** További kérés, és javaslat, hogy a mérlegben évek óta szerepelő telekvásárlási kölcsönből adódó tartozást, ami behajthatatlan, és csak görgetjük minden évben magunk előtt, kivezetésre kerülhessen a 2016. évi beszámoló mérlegéből. Összesen 138.807 Ft-ról van szó. Az adósok egy része már meghalt, vagy nem elérhető a címük, a többszöri felszólítás sem vezetett eredményre. Tekintettel arra, hogy nem nagy összegről van szó, kérem a Képviselő-testület hozzájárulását.

Mivel egyéb kérdés, hozzászólás nem hangzott el, Tatainé Popp Rita polgármester szavazásra teszi fel a következő határozati javaslatot:

***…/2017. (…) határozati javaslat***

*Ásványráró Község Önkormányzat Képviselő-testülete úgy határozott, hogy az Önkormányzat 2016. évi beszámoló mérlegéből a 138.807 Ft összegű telekvásárlási kölcsönként nyilvántartott, háztartásoktól származó követelést, mint behajthatatlan tartozást elengedi.*

*A Képviselő-testület felhatalmazza a polgármestert, hogy a gazdálkodókat a döntésről értesítse.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 7 igen szavazattal – egyhangúlag – hozta meg határozatát:

**9/2017. (I. 30.) határozat**

Ásványráró Község Önkormányzat Képviselő-testülete úgy határozott, hogy az Önkormányzat 2016. évi beszámoló mérlegéből a 138.807 Ft összegű telekvásárlási kölcsönként nyilvántartott, háztartásoktól származó követelést, mint behajthatatlan tartozást elengedi.

A Képviselő-testület felhatalmazza a polgármestert, hogy a gazdálkodókat a döntésről értesítse.

**Felelős:** Tatainé Popp Rita polgármester

**Határidő:** Azonnal

**4. Napirendi pont**

**Önkormányzati ASP pályázat benyújtása**

***„ELŐTERJESZTÉS***

***Tárgy: KÖFOP-1.2.1 - VEKOP-16 Csatlakoztatási konstrukció az önkormányzati ASP rendszer országos kiterjesztéséhez***

***Tisztelt Képviselő-testület!***

*2017. január 1-től, két ütemben szükséges csatlakozni az önkormányzatoknak az ASP (Application Service Providing – magyarul alkalmazás-szolgáltatás) rendszerhez. A rendszerhez való zökkenőmentes csatlakozás érdekében a kormány pályázatot írt ki az ASP- rendszer működéséhez szükséges informatikai háttér megteremtése, továbbá a működtetéshez szükséges adatmigráció, tisztítás és képzés indokolt elvégzésére. A Kimlei Közös Önkormányzati Hivatalt fenntartó önkormányzatok a második körben kötelezettek csatlakozásra, melynek elősegítéséhez a székhely önkormányzat, Kimle jogosult pályázatot benyújtani bruttó 7.000.000 forint összegben. A támogatás intenzitása 100%.*

*Ahol közös önkormányzati hivatal működik, akkor a központi önkormányzat képviselő-testületét előzőleg fel kell hatalmaznia a csatolt önkormányzatoknak, mert az ASP szakrendszereket a kirendeltségeken is be kell vezetni.*

*Minden kirendeltség részéről szükséges a közös hivatal székhelyének testületét meghatalmazni, hogy járjon el a pályázat ügyében a nevében is!*

*Kérem a Tisztelt Képviselő-testületet a határozati javaslat elfogadására!*

***…/2017. (…….) határozati javaslat:***

*Ásványráró Község Önkormányzat Képviselő-testülete felhatalmazza a közös hivatal székhelyének feladatait ellátó önkormányzat polgármesterét, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be, valamint a támogatási jogviszony létrejötte esetén a kedvezményezetti kötelezettségeket és jogokat gyakorolja.*

***Felelős:*** *Tatainé Popp Rita, Ásványráró község polgármestere*

***Határidő:*** *pályázati határidőben*

*Ásványráró, 2017. január 26.*

 *dr. Mátyus-Minkó Nikolett s.k.,*

 *jegyző”*

**Dr. Mátyus-Minkó Nikoletta jegyző:** Az ASP rendszer egy központi rendelkezés. Az önkormányzati rendszerben a gazdálkodás, az adó, az iktató programot érintően központi program kerül bevezetésre. Aki az első körbe került, annak már idén január 1-től kötelező a használata, a második körben, nálunk csak jövő évtől lesz kötelező. A rendszer kiépítéséhez az állam 100 %-os támogatást biztosít, mert nem mindegy, hogy milyen számítógépparkkal rendelkezik az önkormányzat. Erre pályázatot ír ki az állam, amire be kell nyújtanunk a pályázatot. Lakosság számarányosan bruttó 7 M Ft-ra tudunk pályázni, ebből 3 M 150 e Ft, amit gépekre tudunk felhasználni, egy része oktatásra, útiköltségre kell. A pályázatot Kimle Önkormányzata, mint mentor önkormányzat jogosult benyújtani.

A társ önkormányzatoknak meg kell hatalmaznia a közös hivatal székhely szerinti önkormányzat polgármesterét, hogy benyújtsa a pályázatot, és mint kedvezményezett gyakorolhatja a jogokat és kötelezettségeket. Az informatikussal felmérettük a jelenlegi eszközparkot, hogy a Kormányrendeletben meghatározott minimum hardver követelményeknek megfelel-e. Ásványrárón 2-3 évvel ezelőtt lettek lecserélve a gépek, szinte teljesen újak, és megfelelnek a követelményeknek, Kimlén viszont elavultak a számítógépek.

**Peredi László képviselő:** Ha most van lehetőség új gépek beszerzésére, akkor miért nem igénylünk ide is?

**Tatainé Popp Rita polgármester:** A mi gépeink 2 évesek. Teljesen jók, megfelelnek az elvárásoknak. Miért cseréljük le őket? Akkor ezek a mostani gépeink csak legyenek félretéve? Állásukba tönkremennek csak.

**Nagy Zoltán képviselő:** 2-3 éves gép már nem annyira jó. Nagyon gyorsan fejlődik a technika, hamar amortizálódnak.

**Dr. Mátyus-Minkó Nikoletta jegyző:** Kimlén biztosan minden gépet cserélni kell. Azokat a gépeket kell figyelembe venni, amelyeken az ASP szakrendszer futni fog. Ami kötelező, minden géphez egy kártyaolvasó.

**Fazekas Alajos alpolgármester:** Nem mindegyik hivatal egyformán részesül az összegből?

**Dr. Mátyus-Minkó Nikoletta jegyző:** Ahol közös önkormányzati hivatal működik, ott az ASP szakrendszereket egységesen a székhelyen és a kirendeltségeken is be kell vezetni, és biztosítani kell a minimális hardver elvárást. A programokat is végig kell nézni, mert csak jogtiszta programokkal üzemelhetnek a gépek. Majd meg kell néznünk, mire elég a bruttó 3 millió forint.

**Fazekas Alajos alpolgármester:** Mi alapján dől el, hogy melyik önkormányzat miben részesül? Jó lenne, ha egyformán lenne elosztva a kapott összeg.

**Dr. Mátyus-Minkó Nikoletta jegyző:** Attól függ, hova mire van szükség és melyik gépen fog futni az ASP szakrendszer.

**Fazekas Alajos alpolgármester:** Az nem jó! Legyen fejkvóta szerinti elosztás.

**Nagy Zoltán képviselő:** Amit lehet, igényeljünk.

**Peredi László képviselő:** Szerintem a 7 millió Ft-ot úgy kellene elosztani, hogy Károlyházának jusson 1 millió Ft, Ásványrárónak és Kimlének 3-3 millió Ft.

**Dr. Mátyus-Minkó Nikoletta jegyző:** A 7 millió Ft nem mind gépekre van, abból csak 3 millió Ft-ot lehet elkölteni eszközbeszerzésre.

**Tatainé Popp Rita polgármester:** Én nem vagyok ellene, hogy legyenek új gépeink, de mivel az informatikus átnézte a gépeket, ezek ugyanazt tudják, mint az újak.

A napirendi pont után, Tatainé Popp Rita polgármester szavazásra teszi fel a következő határozati javaslatot:

***…/2017. (…….) határozati javaslat:***

*Ásványráró Község Önkormányzat Képviselő-testülete felhatalmazza a közös hivatal székhelyének feladatait ellátó önkormányzat polgármesterét, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be, valamint a támogatási jogviszony létrejötte esetén a kedvezményezetti kötelezettségeket és jogokat gyakorolja.*

***Felelős:*** *Tatainé Popp Rita, Ásványráró község polgármestere*

***Határidő:*** *pályázati határidőben*

Ásványráró Község Képviselő-testülete 7 igen szavazattal – egyhangúlag – hozta meg határozatát:

**10/2017. (I. 30.) határozat**

Ásványráró Község Önkormányzat Képviselő-testülete felhatalmazza a közös hivatal székhelyének feladatait ellátó önkormányzat polgármesterét, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be, valamint a támogatási jogviszony létrejötte esetén a kedvezményezetti kötelezettségeket és jogokat gyakorolja.

**Felelős:** Tatainé Popp Rita polgármester

**Határidő:** pályázati határidőben

**5. Napirendi pont**

**Egyebek**

*a.) Közösségi kisbusz külföldön történő igénybevételének engedélyezése*

**Tatainé Popp Rita polgármester:** Kérdezni szeretném: valaki olyan ügyben keresett meg, hogy külföldre szeretné elkérni a kisbuszt. Nem több napos útról lenne szó, hanem csak egy napról, a pozsonyi repülőtérre mennének vele.

**Peredi László képviselő:** Azt írtuk le a szabályzatban, hogy külföldre csak abban az esetben vihető a busz, ha Ásványráró képviseletében megy. Akkor vagy mindenki vagy senki.

**Kovács Zoltán képviselő:** Én úgy emlékszem, hogy úgy van a szabályzatban, hogy egyedi elbírálás lehetséges.

**Dr. Minkó-Nikoletta jegyző:** Úgy szól a szabályzat: A kisbusz külföldön történő használatát a Képviselő-testület nem engedélyezi. Minden esetben a Képviselő-testület külön engedélye szükséges.

**Peredi László képviselő:** Én úgy tudom, valakinek már visszamondtuk. Akkor vagy mindenkinek, vagy senkinek.

**Tatainé Popp Rita polgármester:** Az az ügy más volt. Ott egy hétre vitték volna.

**Kovacsicsné Lakatos Krisztina képviselő:** Szerintem ilyen esetben lehetne engedélyezni.

**Kovács Zoltán képviselő:** Én az egy napot támogatom.

**Fazekas Alajos alpolgármester**: Ne legyünk ennyire merevek. Az egy nap, meg az egy hét között óriási különbség van. Lehet olyan szituáció, amikor nekünk kéne fontos ügyben, de nem lehet, mert valaki épp azzal ment külföldre nyaralni.

**Tatainé Popp Rita polgármester:** Akkor szavazzunk róla.

Mivel egyéb hozzászólás nem volt, Tatainé Popp Rita polgármester szavazásra teszi fel a következő határozati javaslatot:

***…./2017. (….) határozati javaslat***

*Ásványráró Község Önkormányzat Képviselő-testülete úgy határozott, hogy Liszkai József, Óvoda u 16. részére a közösségi kisbusz külföldön (Pozsonyi repülőtér) történő igénybevételét engedélyezi 2017. február 14. és 24. napjára.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – 1 nem ellenében – hozta meg határozatát.

**11/2017. (I.30.) határozat**

Ásványráró Község Önkormányzat Képviselő-testülete úgy határozott, hogy Liszkai József részére a közösségi kisbusz külföldön (Pozsonyi repülőtér) történő igénybevételét engedélyezi 2017. február 14. és 24. napjára.

Felelős: Tatainé Popp Rita polgármester

Határidő: Azonnal

*b.) Infoszigetköz*

**Tatainé Popp Rita polgármester:** Megkeresett egy hölgy, hogy van egy oldal az Infomovar.hu. Ott mindenről van fent hír, aktuális ügyekről, vagy rendezvényekről. Szeretnék létrehozni az infoszigetkoz.hu oldalt. Ez arról szólna, hogy bizonyos összegért felraknák erre az oldalra a településről szóló információkat, akár rendezvényről, akár reklámról legyen szó. Nyilvánosan lehetne látni. Ezen az oldalon több olvasó fordul meg napi szinten, mint egy honlapon. Havi 20.000 Ft-ról, vagy évi 200 eFt-ról lenne szó. De akkor azt úgy kellene, hogy minden rendezvényről is, amiről meghívó készült, fényképeket, összefoglalót készíteni és elküldeni nekik. De azzal is kalkulálni kell, hogy több település is tartozni fog az oldalhoz.

**Peredi László képviselő**: Nekem pont ezzel van problémám. Meg kell nézni más ilyen közös oldalakat. Ott mind csak a nagyobb települések vannak hirdetve. Ha az a neve, hogy Infoszigetköz, akkor ne azt nézegessék, hogy Jánossomorján mit lehet enni, vagy inni. Mert az nem Szigetköz. Innentől kezdve szerintem elveszti a funkcióját.

**Fazekas Alajos alpolgármester:** Igazat adok a Lacinak.

**Tatainé Popp Rita polgármester:** Van ilyen lehetőség, gondolkodjatok rajta.

*c.) Súlykorlátozás*

**Nagy Zoltán képviselő:** Lehetne-e a Tűzoltó utcába súlykorlátozó táblát kitenni?

**Peredi László képviselő**: Ezt minden új aszfaltos utcára ki kellene tenni. A rendeletet át kellene nézni.

**Fazekas Alajos alpolgármester:** A súlykorlátozós táblára a tömeg nincs sehova kitéve. Csak engedéllyel lehessen bejönni.

**Kovács Zoltán képviselő:** Ha élelmiszert hoz a boltba, vagy pékségbe lisztet, arra is van lehetőség, hogy külön legyen leszabályozva.

**Peredi László képviselő:** Nem mindegy, hogy miért jön. Ha ide szól a fuvarlevele, mert építkezéshez anyagot hoz, vagy itt van a vállalkozásának a telephelye és ide fizeti a súlyadót, az más. De ha megnézzük, parkoló az egész falu. Akik nem fizetnek ide adót, az ne is parkolhasson itt.

**Tatainé Popp Rita polgármester:** Annyi autó áll sajnos a házak előtt, hogy nem lehet elmenni tőlük az utcába. Az ugyanolyan közterület használat, ha állandóan kint van a kocsi a ház előtti közterületen. Sajnos az autókkal nem a kapubejáróhoz állnak, hanem párhuzamosan az úttal az út szélén. Sőt, nagyon sokan vannak azok, akik kiteszik a ház elé a termésköveket, virágládákat, hogy megvédjék a ház előtti füves részt. Ezt tudatni kell a lakossággal, hogy ez szabálytalan és balesetveszélyes, meg kell szüntetni ezeket!

K.m.f.

Tatainé Popp Rita Dr. Mátyus-Minkó Nikoletta

 polgármester jegyző

Hitelesítő képviselők:

 Fazekas Alajos Kovács Zoltán